Fredag blev Rebekka Vestergaard Larsen glædeligt overrasket af Club Nord.

Rebekka Vestergaard Larsen var fredag den heldige vinder af et gavekort på 5000 kroner til Nilles rejser. Da hun var til personalemøde med sine kollegaer fra Sundheds Huset i Sæby, blev hun glædeligt overrasket af Club Nord. - Jeg er mega glad. Det er jo helt vildt, siger hun og fortsætter: - Så skal jeg jo ud at rejse. TV2 Nords medlemsklub Club Nord trækker lod om flotte præmier flere gange om året blandt alle betalende medlemmer. I denne omgang var det et rejsegavekort, som var på højkant, og i konkurrence med omkring 4000 andre nordjyder var Rebekka Vestergaard Larsen altså den heldige. Det koster 75 kroner om året for alle i husstanden at være medlem af Club Nord, og du kan tilmelde dig på clubnord.dk.